**ROMÂNIA**

**JUDEŢUL TIMIŞ**

**CONILIUL LOCAL AL COMUNEI ORTISOARA**

**COMUNA ORTISOARA**

**CUI 5049919**

Judeţul Timiş, 307305, Orțișoara,  nr. 258/A

Tel. 0256 233 266

[www.primariaortisoara.ro](http://www.primariaortisoara.ro/#_blank)

**primaria.ortisoara@cjtimis.ro**

**ANEXA NR 1 LA HCL NR 18/20.09.2016**

1. **Necesitatea, oportunitatea și potenţialul economic al investiţiei**

Investiția ce face obiectul prezentei documentații se află pe teritoriul localității Orțișoara și al localității Călacea, comuna Orțișoara din județul Timiș.

Traseele străzilor propuse pentru modernizare se află pe trasee de străzi existente în comuna Orțișoara și sunt conform planurilor de situație anexate prezentei documentații.

La ora actuală aceste trasee prezintă, ca structură rutieră, conform studiului geotehnic, sectoare pietruite cu straturi din balast și pietriș, sectoare cu pavaj fasonat și sectoare cu asfalt degradat.

Aceste sectoare pietruite prezintă defecţiuni de tipul gropilor şi denivelărilor, care generează băltirea apelor pe timp ploios şi praf pe timp uscat, fiind impropriu pentru desfăşurareacirculaţiei în condiţii normale de siguranţă, confort şi impact asupra mediului.

Un inconvenient major al traseelor existente îl constituie starea tehnică a dispozitivelor de colectare şi evacuare a apelor meteorice de suprafaţă (lipsa întreținerii șanțurilor și podețelor, fiind necesare, pe anumite sectoare, decolmaterea și reprofilarea șanțurilor existente conform profilurilor transversale tip și realizarea de noi șanțuri din pământ acolo unde acestea lipsesc).

Suprafaţa de teren ocupată se află pe traseul străzilor existente şi este de cca. 142.000 m2 (lungimea traseului fiind de 7.110 m cu o ampriza de 15-20 m) din care 30.312 m2 reprezintă partea carosabilă a traseului ce urmează a fi amenajat, inclusiv drumurile laterale amenajate pe o lungime de 15 m.

Terenul ocupat se încadrează în limita zonei străzilor existente şi este în administrarea comunei Orțișoara, nefiind necesare lucrări de exproprieri, mutări de garduri sau reglementări de reţeletehnico-edilitare.

Prin dezvoltarea infrastructurii rutiere de transport, în zonă se creează premisele unor noi oportunităţi pentru populaţie, agenţii economici şicolectivităţile regionale şi locale.

În prezent, transportul pe străzi, se realizează cu costuri ridicate, prezintă o capacitate de circulaţie redusă, nu corespunde cerinţelor de trafic rutier actuale şi de perspectivă şi are implicaţii negative directe asupra siguranţeicirculaţiei. De asemenea, activităţile comerciale din zonă sunt obstrucţionate de starea actuală a drumurilor.

Conform pieselor desenate, planșa nr. 02/2a și planșa nr. 02/2b, străzile propuse pentru modernizare deservesc direct și nemijlocit următoarele obiective sociale și de interes public:

* Parc public;
* Liceu Tehnologic Agricol;
* Cimitir;
* Biserica Greco-Catolică;
* Teren de sport;
* Farmacia “Magnofarm”;
* Asociația “Generație tânără (Unga-Liv)”;
* Parc de joacă.

Conform recensământului populației din anul 2011, Comuna Orțișoara număra un total de **4.190 persoane stabile.**

**Din aceste considerente investiţia este necesară şi oportună, încadrându-se în cerinţele benefice demodernizare a infrastructurii rutiere, precum şi a creşterii nivelului de trai al populaţiei locale.**

1. **Caracteristici tehnice ale proiectului**

Străzile propuse spre modernizare, care fac obiectul prezentei documentaţii, se încadrează, conform Legii nr. 10/1995 privind calitatea în construcţiişi a H.G. 261/94, H.G. 766/1997, anexa 3, referitoare la aprobarea unor regulamente privind calitatea în construcţii, în **categoria de importanţă„C”** (normală) şi**clasa de importanţă„III”** (medie), fiind supusă la verificare conform legii, la faza proiect tehnic, la cerinţele de exigenţă**A4, B2.** şi **D.**

Traseul străzilor propuse spre modernizare respectă traseul actual prezentat în planurile topografice, astfel încât să se asigure utilizarea la maximum a zestrei drumului existent, zestre care în cazul de faţă prezintă o pietruire/balastare cuprinsă între 10-50 cm pe sectoarelor analizate.

La stabilirea traseului s-a urmărit ca axa drumului proiectat să urmărească axa drumului existent.

Lungimile totale cât și denumirile străzilor propuse prin proiect sunt conform tabelului de mai jos și a planurilor de situație anexate prezentei documentații:

|  |  |  |
| --- | --- | --- |
| **Nr. crt.** | **Denumire stradă** | **Lungime tronson** |
| **ORȚIȘOARA** |
| 1. | Strada “5a” | 577 m |
| 2. | Strada “5b” | 555 m |
| 3. | Strada “6” | 321 m |
| 4. | Strada “8” | 281 m |
| 5. | Strada “9” | 177 m |
| 6. | Strada “10a” | 611 m |
| 7. | Strada “10b” | 353 m |
| 8. | Strada “11a” | 150 m |
| 9. | Strada “11b” | 354 m |
| 10. | Strada “12” | 193 m |
| 11. | Strada “14” | 230 m |
| 12. | Strada “16” | 343 m |
| 13. | Strada “17a” | 384 m |
| 14. | Strada “17b” | 213 m |
| **TOTAL STRAZI SAT ORȚIȘOARA** | **4.742 m** |
|  |
| **CĂLACEA** |
| 1. | Strada “2” | 615 m |
| 2. | Strada “3” | 301 m |
| 3. | Strada “6” | 126 m |
| 4. | Strada “7” | 339 m |
| 5. | Strada “8a” | 545 m |
| 6. | Strada “8b” | 442 m |
| **TOTAL STRAZI CĂLACEA** | **2.368 m** |
|  |
| **TOTAL GENERAL STRĂZI PROIECTATE:** | **7.110 m** |

Străzile se vor moderniza conform profilurilor transversale tip şi planurilor de situaţie anexate prezentei documentaţii, ca drumuri de clasă tehnică V, cu o bandă având lățimea totală de 4,00 m și acostamente de 0,50 m, dar cu circulație în ambele sensuri, rezultând o platformă a drumului de 5,00 m;

Modernizarea drumului existent presupune executarea următoarelor lucrări mai importante:

* stabilirea traseului în plan, funcţie de zestrea (pietruirea) existentă;
* desfacerea și eliminarea pavajului din piatră cubică fasonată, în totalitate, precum și frezarea asfaltului degradat existent;
* proiectarea elementelor geometrice specifice străzilor cu o bandă dar cucirculație în ambele sensuri, respectiv cu două benzi de circulație;
* lărgirea pietruirii existente, pentru realizarea unei platforme de 5,00 m, din care 4,00 m parte carosabilă şi 2 x 0,50 m acostamente din balast;
* scarificarea și reprofilarea pietruiri existente, cu adaos de balast, grosime variabilă;
* consolidarea structurii rutiere existente, acolo unde este cazul, cu casete realizate dintr-un substrat izolator din nisip, strat inferior de fundație din balast, respectiv strat superior de fundație din piatră spartă;
* executarea unei îmbrăcăminţi bituminoase într-un singur strat;
* amenajarea acostamentelor din deșeuri de carieră;
* amenajarea drumurilor laterale pe o lungime de 15 m;
* reprofilarea și decolmatarea șanțurilor existente, respectiv proiectarea unor noi șanțuri și podețe, acolo unde este cazul, necesare pentru asigurarea scurgerii apelor meteorice.

Structura rutieră adoptată pentru modernizarea acestor străzi, funcție de recomandările expertului, rezultatele calculului de dimensionare și a verificării la acţiuneaîngheţ-dezgheţului, este formată din:

* + *pentru traseul curent:*
* 6 cm strat de uzură din beton asfaltic tip B.A.16;
* 20 cm strat superior de fundație din piatră spartă mare împănată;
* scarificare și reprofilare pietruire existentă, cu adaos de balast, grosime variabilă, 5…10 cm;
* 25-50 cm structură rutieră existentă, conf. studiu geotehnic.
	+ *pentru casete (structură nouă + lărgire carosabil):*
* 6 cm strat de uzură din beton asfaltic tip B.A.16;
* 20 cm strat superior de fundație din piatră spartă mare împănată;
* 30 cm strat inferior de fundaţie din balast;
* 7 cm substrat izolator din nisip.

Acostamentele se vor consolida, pe întreaga lăţime, cu un strat variabil din deșeuri de carieră.

În vederea asigurării colectării şi scurgerii apelor de suprafață de pe platforma drumului s-au adoptat pante transversale de 2,5 % şi pante variabile, în lung, care să faciliteze conducerea şi descărcarea acestora în afara zonei drumului.

În prezent, scurgerea apelor pe străzile propuse pentru modernizare este necorespunzătoare pe anumite sectoare, datorită lipsei întreținerii șanțurilor și podețelor, fiind necesară reprofilarea șanțurilor existente, realizarea de noi șanțuri din pământ și realizarea de podeţe tubulare noi astfel:

**- ORȚIȘOARA**

|  |  |  |  |  |  |
| --- | --- | --- | --- | --- | --- |
| Nr. crt. | Poziție kilometrică | Parte | Amplasare | Diametru (mm) | Lungime (m) |
| Strada „5a” |
| 1 | 0 + 574,20 | - | Traseu curent | 600 | 6,90 |
| Strada „5b” |
| 2 | 0 + 508,60 | Stânga | Drum lateral | 600 | 6,90 |
| 3 | 0 + 513,44 | - | Traseu curent | 600 | 6,90 |
| Strada „8” |
| 4 | 0 + 275,75 | - | Traseu curent | 600 | 6,90 |
| Strada „9” |
| 5 | 0 + 100.44 | Dreapta | Drum lateral | 600 | 9,20 |
| 6 | 0 + 136.50 | Stânga | Drum lateral | 600 | 6,90 |
| Strada „10a” |
| 7 | 0 + 002,40 | - | Traseu curent | 600 | 6,90 |
| 8 | 0 + 108,20 | - | Traseu curent | 600 | 6,90 |
| 9 | 0 + 190,40 | - | Traseu curent | 600 | 6,90 |
| Strada „11a” |
| 10 | 0 + 139,50 | - | Traseu curent | 600 | 6,90 |
| Strada „11b” |
| 11 | 0 + 188,65 | - | Traseu curent | 600 | 6,90 |
| Strada „17b” |
| 12 | 0 + 005,60 | - | Traseu curent | 600 | 6,90 |
| **- CĂLACEA** |
| Strada „2” |
| 1 | 0 + 267,30 | - | Traseu curent | 600 | 6,90 |
| 2 | 0 + 379,40 | - | Traseu curent | 600 | 6,90 |
| 3 | 0 + 614,00 | - | Traseu curent | 600 | 9,20 |
| Strada „3” |
| 4 | 0 + 172,20 | - | Traseu curent | 1000 | 7,50 |
| Strada „6” |
| 5 | 0 + 002,60 | - | Traseu curent | 600 | 6,90 |
| Strada „7” |
| 6 | 0 + 215,50 | - | Traseu curent | 1000 | 7,50 |
| Strada „8a” |
| 7 | 0 + 073,00 | - | Traseu curent | 600 | 6,90 |
| 8 | 0 + 279,00 | - | Traseu curent | 600 | 6,90 |
| 9 | 0 + 299,60 | - | Traseu curent | 600 | 6,90 |
| Strada „8b” |
| 10 | 0 + 239,96 | - | Traseu curent | 600 | 9,20 |
| 11 | 0 + 257,86 | - | Traseu curent | 600 | 6,90 |

Podețele aflate într-o stare satisfăcătoare din punct de vedere tehnic, se vor menține și se vor decolmata.

Lucrările ce se vor executa pentru siguranţacirculaţiei rutiere sunt următoarele:

* marcaje longitudinale axiale și diverse;
* indicatoare de circulaţie rutieră.

Execuţia lucrărilor se va face numai de către un antreprenor de specialitate cu respectarea în totalitate a normelor tehnice privind calitatea materialelor puse în operă, a normelor privind protecţia muncii, siguranţacirculaţieişi P.S.I.

# Principalii indicatori tehnico-economici ai investiției

***“MODERNIZAREA INFRASTRUCTURII RUTIERE ÎN COMUNA ORȚIȘOARA, JUDEȚUL TIMIȘ”***

**1. Valoarea totală** a investiţiei ( INV ), **inclusiv TVA** (mii lei)

 (în pret - aprilie 2016: 1 euro = 4,4675 lei) :  **5.090,528** mii lei

 din care

* construcţii – montaj (C+M) : **4.611,417** mii lei

**2.** Eşalonareainvestiţiei ( INV / C+M )

* anul I : **5.090,528 /305,020** mii lei
* anul II : **5.090,528 /4.785,508** mii lei

**3.** Durata de realizare a investiţiei : 24 luni

**4.** Capacităţi (în unități fizice si valorice):

* Lungime totală traseu : 7.110 m
* Lăţimea platformei drumului **:** 5,00 m (conform planșe)
* Clasa de importanţă : III
* Categoria de importanţă : C

|  |  |
| --- | --- |
| Denumire | **Capacități în unități** |
| **fizice** | **valorice** |
| UM. | Cantitate | Valoare (fără T.V.A.) | T.V.A. | Valoare (inclusiv T.V.A.) |
| 20% |
|   |   | Mii lei | Mii euro | Mii lei | Mii lei | Mii euro |
| ***OBIECT: AMENAJAREA TERENULUI*** |
| DEVIZ: Amenajare teren | mp | 600,00 | 1,501 | 0,336 | 0,300 | 1,801 | 0,403 |
| ***OBIECT: AMENAJĂRI PENTRU PROTECŢIA MEDIULUI ŞI ADUCEREA LA STAREA INIŢIALĂ*** |
| DEVIZ: Amenajări pt. prot. med. și aduc. la st. inițială | mp | 1000,00 | 25,701 | 5,753 | 5,140 | 30,841 | 6,903 |
| ***OBIECT 1: SAT ORȚIȘOARA*** |
| DEVIZ 1, 2, 3, 4 | km | 4,742 | 2.539,605 | 568,462 | 507,921 | 3.047,526 | 682,155 |
| ***OBIECT 2: SAT CĂLACEA*** |
| DEVIZ 1, 2, 3, 4 | km | 2,368 | 1.259,519 | 281,929 | 251,904 | 1.511,423 | 338,315 |
| ***OBIECT: ORGANIZARE DE ȘANTIER*** |
| DEVIZ: Organizare de șantier | mp | 1000,00 | 16,522 | 3,698 | 3,304 | 19,826 | 4,438 |
| ***TOTAL C+M*** |  |  | **3.842,848** | **860,178** | **768,569** | **4.611,417** | **1.032,214** |

**5.** Alţi indicatori specifici domeniului de activitate in care este realizată investiţia, după caz:

 - valoarea Standardului de cost, pentru obiective de investiţiifinanţate din fonduri publice, indicativ SCOST-05/MDRT: “MODERNIZARE DRUM COMUNAL CLASA TEHNICĂ V”, aprobată prin Hotărârea de Guvern nr. 363 din 14.04.2010, publicată în Monitorul Oficial nr. 311 din 12.05.2010 este de: **693.584 lei/km**.

|  |  |  |
| --- | --- | --- |
| Cost / km LUCRARI DE DRUM (OBIECT 1: SAT ORȚIȘOARA, exclus Deviz 3) mii lei | **508,951** | **mii lei** |
| Cost / km LUCRARI DE DRUM (OBIECT 2: SAT CĂLACEA, exclus Deviz 3) mii lei | **482,728** | **mii lei** |
| **Cost / km (conf. SCOST-05/MDRT) mii lei** | **693,584** | **mii lei** |

 PRESEDINTE DE SEDINTA CONTRASEMNEZA -SECRETAR

 GOLOROM MARIAN ROBANESCU ANDREI